es en en gl gl gl gl gl gl en en en gl en gl gl gl gl gl gl gl ca en gl en gl gl gl gl gl gl gl gl gl es gl gl uk gl fr es es pt tr gl gl gl it gl gl gl en ca en en en gl gl pt gl es gl gl gl es gl pt es gl gl es gl hu gl
Aberta a convocatoria da décima edición do Premio Galicia de Fotografía Contemporánea • Vítor Nieves
Este Premio «pretende promover novas creacións na linguaxe contemporánea da fotografía», asegurou esta mañá o presidente da Asociación OF, Xosé Lois Vázquez, durante a rolda de prensa de presentación das bases, que tivo lugar no Centro Galego de Arte Contemporáneo (CGAC). Con todo, destacou o compromiso da Asociación OF-Outono Fotográfico que «escribiu a historia galega da fotografía desde o ano 83 co festival máis importante que ten dado o noso país celebrando 35 edicións, e que agora renova e impulsa o seu compromiso con outros proxectos, como o Premio, que cumpre hoxe dez anos».
As entidades que promoven o certame partillan o interese prioritario de que constitúa unha «plataforma para dar a coñecer o talento dos e das creadoras que están empregando as linguaxes fotográficas contemporáneas para a produción do seu traballo», afirmou o Director Xeral de Cultura da Xunta de Galicia, Anxo Lorenzo, quen puxo de manifesto o incremento de participación en cada unha das edicións. Ademáis asegurou que «o Premio adquire cada ano un maior peso específico entre os e as artistas, con participación de autoras e autores referentes no ámbito da fotografía a nivel internacional».
Sobre o proxecto premiado
O Premio Galicia de Fotografía Contemporánea está dotado cun único premio que consiste na produción dunha exposición que se inaugurará nos últimos días do ano 2022 en Lugo e que itinerará durante dous anos polas 7 cidades galegas nas salas de Afundación, así como por Portugal e algunhas localidades do resto do Estado Español.
A edición do libro co traballo gañador a cargo de Difusora de Letras, Artes e Ideas dentro da colección OF, completa o galardón deste prestixioso Premio.
Os e as participantes deberán apresentar un proxecto fotográfico realizado entre setembro de 2012 e setembro de 2022, e que non teña sido subvencionado ou recibise unha beca na súa totalidade anteriormente noutro certame, nin editado na súa totalidade en calquer soporte. Respecto do tema e da técnica, ambos son libres.
Trátase de incentivar traballos coa reflexión e percorrido suficientes como para non ser fruto da concursística. A este respecto Vítor Nieves, coordinador do premio e curador da exposición e Xosé Lois Vázquez, presidente da asociación Outono Fotográfico e editor do libro, resaltan o obxectivo do Premio: «Promover a fotografía contemporánea e as cuestións éticas que prantexa, en xeral, a arte contemporánea con respecto ás formas de dominación e a imposición de límites ao pensamiento. Promover a creación dun espazo fotográfico en Galiza que complemente ao creado durante máis de tres décadas polo festival Outono Fotográfico mediante o incentivo de propostas de carácter visual-fotográficas por parte de autores/as tanto nacionais como extranxeiros».
O prazo de apresentación
O prazo de apresentación dos proxectos será até o 23 de outubro de 2022 e os proxectos enviaranse a través do sistema online habilitado para esta convocatoria en www.outonofotografico.com ou por correo postal a Difusora de Letras Artes e Ideas no enderezo que se especifica nas bases do Premio, dispoñíbeis no mesmo site desde esta mañá.
Entre os proxectos que se presenten, o xurado seleccionará seis, atendendo á linguaxe visual do ou da autora, á calidade fotográfica e á contemporaneidade, que serán os finalistas. Os seus nomes publicaranse o 2 de novembro de 2022 no site referido e nas redes sociais da asociación. O nome do gañador ou gañadora será designado polo xurado 48 horas despois e publicado nas referidas canles.
Nos tres últimos anos, as exposicións surxidas do Premio Galicia de Fotografía Contemporánea itineraron por Ourense, Lugo, Vigo, A Coruña, Santiago, Ferrol, Pontevedra, Segovia, Valladolid, Madrid, Barcelona, Braga, Porto, Lisboa, Fortaleza (Brasil), Atenas (Grecia), París (Francia) e Oslo (Noruega). Ademais, os libros de cada edición, teñen estado seleccionados en festivais de photobooks e poden adquirirse en librarías especializadas.
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Aberta a convocatoria da décima edición do Premio Galicia de Fotografía Contemporánea 08/09/2022
Alina Zaharia expõe o seu trabalho no Instituto Cultural Romeno de Lisboa 17/07/2022
É un bon Nadal para que os coellos se boten ás escopetas 25/12/2021
Lugo acolle a exposición de Lois Cid, recén nomeado Premio Galicia de Fotografía Contemporánea 2021 21/12/2021
Lois Cid é nomeado Premio Galicia de Fotografía Contemporánea 2021 11/11/2021
Patricia Pettitt mostra o seu «Labirinto de Espellos» no Espazo de Arte Roberto Verino 07/11/2021
Aberta a convocatoria para a novena edición do Premio Galicia de Fotografía Contemporánea 07/10/2021
«Prova» de Patrícia Barbosa, novo libro do Premio Galicia de Fotografía Contemporánea 22/09/2021
As identidades de xénero invaden Alterarte da man de Deebo Barreiro 08/04/2021
O Prémio Galiza de Fotografia Contemporânea volta a Lisboa 10/01/2021
Las fotografías inéditas que Ivort Macsaw hizo en la montaña gallega llegan a Europa 04/02/2021
Lugo acolle a exposición da VIII edición do Premio Galicia de Fotografía Contemporánea 20/12/2020
Virginia Rota, Premio Galicia de Fotografía Contemporánea, expón o seu traballo na Sede Afundación de Ferrol 17/12/2020
Preséntase o fotolibro de Felipe Romero, gañador do VII Premio Galicia de Fotografía Contemporánea 30/10/2020
O Premio Galicia de Fotografía Contemporánea presenta as bases da oitava edición 03/10/2020
© 2020-2022 Vítor Nieves
Aviso legal | Política de privacidade | Política de cookies